PMIndiaData/PMIndiaSum huggingface dataset:
சிவில் விமானப்போக்குவரத்துத் துறையில் ஒத்துழைப்புக் குறித்த இந்தியா – ஜெர்மனிக்கு இடையிலான புரிந்துணர்வு ஒப்பந்தத்திற்கு மத்தி்ய அமைச்சரவை ஒப்புதல்

சிவில் விமானப்போக்குவரத்துத் துறையில் ஒத்துழைப்புக் குறித்த இந்தியா – ஜெர்மனிக்கு இடையில் கையெழுத்தான இந்தியாவுக்கும் ஜெர்மனிககும் இடையேயான விருப்பம் குறித்த கூட்டுப்பிரகடனம் என தலைப்பு இடப்பட்ட புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று (27.06.2018) ஒப்புதல் அளித்தது. இந்தக் கூட்டு பிரகடனம், பாதுகாப்பான திறம்பட்ட பயனளிக்கக் கூடிய இந்தியா – ஜெர்மனிக்கு இடையிலான விமானப்போக்குவரத்து மேம்பாட்டுக்கு உதவும். கூட்டு விருப்பப் பிரகடனம் என்ற வடிவத்திலான இந்த புரிந்துணர்வு ஒப்பந்தம் இந்தியாவுக்கும் ஜெர்மனிக்கும் இடையே சிவில் விமானப் போக்குவரத்துத் துறையின் முக்கியமான மைல் கல்லாகும். இருநாடுகளுக்கும் இடையே வர்த்தகம், முதலீடுகள், சுற்றுலா, பண்பாட்டு பரிவர்த்தனைகள் ஆகியவற்றை ஊக்குவிக்கும் திறன் கொண்டது இந்த ஒப்பந்தம். சிவில் விமானப் போக்குவரத்துத் துறையில் அறிவு மற்றும் அனுபவ மேம்பாடு மற்றும் பரிவர்த்தனையை உயர்த்துவதற்கு இந்த கூட்டு விருப்பப் பிரகடனம் கையெழுத்திடப்பட்டது உதவிகரமாக அமையும். இருநாடுகளும், இத்துறையில் உறவுகளை வலுப்படுத்தி மேலும் வளர்ப்பதற்கான விருப்பத்தை இந்தப் பிரகடனம் எதிரொலிக்கிறது. இந்தக் கூட்டு விருப்பப் பிரகடனத்தின் முக்கிய நோக்கம் கீழ் கண்ட துறைகளில் பரஸ்பர ஒத்துழைப்புக்கு வசதி ஏற்படுத்தி மேம்படுத்துவது ஆகும். விமானப்போக்குவரத்துப் பாதுகாப்பு மற்றும் விமானப்போக்குவரத்து மேலாண்மை விமானப்போக்குவரத்து பாதுகாப்பு செயல்பாடுகள், விமானப் போக்குவரத்து மேலாண்மை உள்ளிட்ட பாதுகாப்பு நெறிகள் தொடர்பான தகவல் மற்றும் சிறந்த நடைமுறைகளின் பரிமாற்றம். இது கருத்தரங்குகள், கலந்துரையாடல்கள், பயணங்கள், மற்றும் இதர உகந்த நடவடிக்கைகள் மூலம் மேற்கொள்ளப்படும். ஹெலிகாப்டர் தளங்கள் மற்றும் ஹெலிகாப்டர் அவசர மருத்துவ சேவைகள் ஹெலிகாப்டர் தளங்கள் மற்றும் ஹெலிகாப்டர் அவசர மருத்துவ சேவைகள் சார்ந்த தகவல்கள் மற்றும் சிறந்த நடைமுறைகளை பகிர்ந்து கொள்ளுதல். வரன்முறைகள் மற்றும் கொள்கை முக்கியமான சர்வதேச பிரச்சினைகளில் தொடர்ந்து சர்வதேச சிவில் விமான போக்குவரத்து அமைப்புடன் ஒத்துழைப்பு கம்பெனிகள் சார்ந்த மற்றும் வர்த்தக விமானப்போக்குவரத்து மேம்பாடு வர்த்தகம் மற்றும் வர்த்தகம் சாராத விமானப் போக்குவரத்துக்கான வசதிகள் குறித்த தகவல்களை பகிர்ந்து கொள்ளுதல் சுற்றுச்சூழல் நிலைத்த மற்றும் சுற்றுச்சூழலுக்கு உகந்த விமான நிலையங்கள் மேம்பாடு மற்றும் திட்டமிடலில் முக்கிய கவனம் செலுத்தும் அரசு விமான நிலைய மேற்பார்வை சம்பந்தப்பட்ட அனுபவங்களைப் பகிர்ந்து கொள்ளுதல். பருவநிலை மாற்றத்தை சமாளிப்பதற்கு முக்கியத்துவம் தருவதைக் கருத்தில் கொண்ட சர்வதேச ஒத்துழைப்பு. இதன் மூலமாக உள்நாட்டு மற்றும் சர்வதேச நிலைகளில் விமானப் போக்குவரத்து சார்ந்த பசுமை இல்ல வாயு வெளியீடுகள் பிரச்சினையை சமாளித்தல். பயிற்சி மற்றும் திறன்மேம்பாடு தொழில்நுட்ப, தொழில்நுட்பம் சாராத ஒத்துழைப்ப மற்றும் பயிற்சி குறிப்பாக விமான பாதுகாப்பு, கண்காணிப்புக் குறித்த பயிற்சியில் கூட்டாண்மை குறித்து ஆராய்தல். —–
பிரதமர் திரு நரேந்திர மோடி மற்றும் இங்கிலாந்து பிரதமர் திரு போரிஸ் ஜான்சனிடையே தொலைபேசி உரையாடல்

இங்கிலாந்து பிரதமர் மாண்புமிகு திரு போரிஸ் ஜான்சனுடன் பிரதமர் திரு நரேந்திர மோடி தொலைபேசி மூலம் இன்று உரையாடினார். குடியரசு தின விழாவில் தலைமை விருந்தினராக கலந்து கொள்வதற்கு இந்தியா தமக்கு விடுத்த அழைப்பிற்கு மீண்டும் ஒருமுறை நன்றி தெரிவித்த இங்கிலாந்து பிரதமர், அவரது நாட்டில் மாறியுள்ள கொவிட்-19 நிலைமையால் குடியரசு தின விழாவில் தம்மால் கலந்து கொள்ள முடியாத நிலை ஏற்பட்டுள்ளதாக வருத்தம் தெரிவித்தார். இங்கிலாந்தில் ஏற்பட்டுள்ள அசாதாரண சூழ்நிலையை தம்மால் புரிந்து கொள்ள முடிவாதாகக் கூறிய பிரதமர், பெருந்தொற்றின் பரவலை விரைவில் கட்டுப்படுத்த தமது வாழ்த்துகளை தெரிவித்தார். நிலைமை சீரடைந்தவுடன், பிரதமர் ஜான்சனை இந்தியாவுக்கு வரவேற்க தாம் ஆவலாக இருப்பதாக அவர் கூறினார். கொவிட்-19 தடுப்பு மருந்துகளை உலகத்திற்கு கிடைக்க செய்வது உட்பட இரு நாடுகளுக்கிடையேயான ஒத்துழைப்பு குறித்து இரு தலைவர்களும் ஆய்வு செய்தனர். பிரெக்சிட்டுக்கு பிறகான இந்திய-இங்கிலாந்து உறவு, கொவிட்டுக்கு பிறகான இரு நாடுகளுக்கிடையேயான நட்பு மற்றும் குறிக்கோள்களை அடைவதற்காக விரிவான முறையில் இணைந்து பணிபுரிவது குறித்தும் கருத்துகளை அவர்கள் பரிமாறிக்கொண்டனர்.
காதி மீது மக்கள் கொண்டுள்ள ஈர்ப்பு குறித்து பிரதமர் மகிழ்ச்சி

மகாத்மா காந்தியின் பிறந்தநாளில் காதி (கதர் பொருட்கள்) மீது மக்கள் கொண்டுள்ள ஈர்ப்பு குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார். காதி இந்தியாவிலிருந்து ஒரு ட்வீட்டை மேற்கோள் காட்டி, பிரதமர் கூறியிருப்பதாவது: “தேசத் தந்தையின் பிறந்தநாளில் காதி மீது மக்களின் இந்த அபரிமிதமான ஈர்ப்பு ஊக்கமளிக்கிறது. #खादी4नेशन (தேசத்த்திற்கான காதி)”
ஜப்பான் – இந்தியா நாடாளுமன்ற உறுப்பினர்களின் நட்புறவுக் கழகக் குழுவினர் பிரதமரை சந்தித்தனர்

ஜப்பான் – இந்தியா நாடாளுமன்ற உறுப்பினர்களின் நட்புறவுக் கழகத்தின் தூதுக்குழுவினர் இன்று பிரதமரை சந்தித்தனர். திரு. ஹிரோயுகி ஹொசோடா தலைமையிலான இந்தத் தூதுக்குழுவில் திரு. கட்சுயா ஒகடா, திரு. மஸஹாரு நககாவா, திரு. நவ்காசு டேகேமோட்டோ, திரு. யோஷியாகி வாடா ஆகியோர் இருந்தனர். இந்தத் தூதுக்குழுவினர் 2016 செப்டம்பர் அன்று ஜம்மு-காஷ்மீரில் உரியில் உயிரிழந்தவர்கள் குறித்து தங்கள் அனுதாபங்களை அவர்கள் தெரிவித்தனர். பயங்கரவாதத்தின் உலக அளவிலான அபாயத்திற்கு சர்வதேச ஒத்துழைப்பு, அரசு ஆதரவிலான பயங்கரவாத்தினை தனிமைப்படுத்த ஒருங்கிணைக்கந்த முயற்சிகளுக்கான பிரதமரின் அறைகூவலையும் இந்தத் தூதுக்குழு வரவேற்றது. இந்தச் சந்திப்பின்போது 2014ஆம் ஆண்டில் ஜப்பானில் தான் மேற்கொண்ட வெற்றிகரமான பயணத்தையும், அப்போது ஜப்பான் – இந்தியா நாடாளுமன்ற உறுப்பினர்களின் நட்புறவுக் கழகத்துடன் கலந்துரையாடியதையும் பிரதமர் நினைவு கூர்ந்தார். வரவிருக்கும் ஆண்டுகளில் பல துறைகளிலும் வலுவான ஒத்துழைப்பிற்கான அடித்தளத்தை இந்தியாவும் ஜப்பானும் நிறுவியுள்ளன என்றும் பிரதமர் குறிப்பிட்டார். ஜப்பானுக்கும் இந்தியாவிற்கும் இடையேயான உறவுகளை வலுப்படுத்த ஜப்பானில் வலுவான ஆதரவு நிலவுகிறது என்றும் ஜப்பான் – இந்தியா நாடாளுமன்ற உறுப்பினர்களின் நட்புறவுக் கழகத்தின் தூதுக்குழுவினர் தெரிவித்ததோடு, உயர் தொழில்நுட்பங்களில் ஒத்துழைப்பு, குறிப்பாக அதிவேக ரயில்வே துறையில், ஏற்பட்டுள்ள முன்னேற்றத்தையும் அவர்கள் வரவேற்றனர். 2015ஆம் ஆண்டில் பிரதமர் அபே இந்தியாவிற்கு மேற்கொண்ட பயணம் நமது இருநாடுகளுக்கும் இடையேயான உறவுகளின் வரலாற்றில் குறிப்பிடத்தக்க அமைந்தது என்பதை நினைவு கூர்ந்த பிரதமர் விரைவில் ஜப்பானுக்கும் பயணம் மேற்கொள்ள ஆர்வமாக உள்ளதாகவும் தூதுக்குழுவினரிடம் தெரிவித்தார்.
கோராபுட் சாலை விபத்தில் உயிரிழந்தோர் குடும்பங்களுக்கு நிதியுதவி வழங்க பிரதமர் அனுமதி

ஒடிசா மாநிலம் கோராபுட் சாலை விபத்தில் உயிரிழந்தவர்களின் குடும்பத்தினருக்கு பிரதமர் தேசிய நிவாரண நிதியிலிருந்து தலா ரூ.2 லட்சம் நிதியுதவி வழங்க பிரதமர் திரு நரேந்திர மோடி ஒப்புதல் வழங்கியுள்ளார். படுகாயமடைந்தவர்களுக்கு தலா ரூ.50,000 வழங்கவும் அவர் அனுமதி அளித்துள்ளார். “ஒடிசா மாநிலம் கோரபுட்டில் நிகழ்ந்த துரதிருஷ்டவசமான சாலை விபத்தில் உயிரிழந்தவர்களின் உறவினர்களுக்கு பிரதமர் தேசிய நிவாரண நிதியிலிருந்து தலா ரூ.2 லட்சம் நிதியுதவி வழங்கப்படும். பலத்த காயமடைந்தவர்களுக்கு ரூ.50,000 வீதம் வழங்கப்படும்” என பிரதமர் அலுவலக ட்விட்டர் பதிவு கூறுகிறது.
அகமதாபாதின் போபாலில் இன்-ஸ்பேஸ் தலைமையக துவக்க விழாவில் பிரதமரின் உரை

வணக்கம்! மத்திய அமைச்சர் திரு அமித் ஷா அவர்களே, குஜராத் முதல்வர் திரு பூபேந்திர பட்டேல் அவர்களே, தேசிய பாதுகாப்பு ஆலோசகர் திரு அஜித் தோவல் அவர்களே, நாடாளுமன்ற உறுப்பினர் திரு சி.ஆர். பாட்டில் அவர்களே, இன்-ஸ்பேஸ் தலைவர் திரு பவன் கோயங்கா அவர்களே, விண்வெளித் துறை செயலாளர் திரு எஸ். சோமநாத் அவர்களே, இந்திய விண்வெளி துறையைச் சேர்ந்த பிரதிநிதிகள் மற்றும் இதர பிரமுகர்களே. பல தசாப்தங்களாக இந்திய விண்வெளித்துறையில் தனியாரின் பங்களிப்பு விற்பனையாளர் என்ற அளவில் மட்டுமே இருந்து வந்தது. விஞ்ஞானிகளும் இளைஞர்களும் அரசு அமைப்புமுறையில் அங்கம் வகிக்காத காரணத்தால் விண்வெளித்துறையில் அவர்களது சிந்தனைகள் வழி அவர்களால் பணியாற்ற இயலாமல் இருந்தது. விண்வெளித்துறையில் சீர்திருத்தத்தை ஏற்படுத்தி, இன்-ஸ்பேஸ் வாயிலாக தனியார் துறையினருக்கு ஆதரவளித்து, அனைத்து விதமான கட்டுப்பாடுகளிலிருந்தும் அவர்களை விடுவிக்கும் இயக்கத்தை நாடு அறிமுகப்படுத்துகிறது. இனி, தனியார் துறையினர் வியாபாரிகளாக மட்டும் செயல்படாமல், விண்வெளித்துறையில் மிகப்பெரிய வெற்றியாளர்களாகவும் பணியாற்றுவார்கள். இஸ்ரோவின் வளங்களை தனியார் துறையினரும் பயன்படுத்தி, இஸ்ரோ அமைப்புடன் இணைந்து பணியாற்றவும் வழிவகை செய்யப்படும். நண்பர்களே, முந்தைய காலத்தில் விண்வெளித் துறையில் இந்திய இளைஞர்களுக்கு அதிக வாய்ப்புகள் வழங்கப்படவில்லை. இன்று இந்திய இளைஞர்கள் தேசிய கட்டமைப்பில் பங்கேற்க விரும்புகிறார்கள், ஆனால் அது அரசின் வழியில் மட்டுமே சாத்தியமாகும் என்று நம்மால் நிபந்தனை விதிக்க முடியாது. அத்தகைய யுகம் மாறிவிட்டது. இளைஞர்கள் சந்திக்கும் அனைத்து இடர்ப்பாடுகளையும் நமது அரசு நீக்கி வருவதோடு, தொடர்ந்து சீர்திருத்தங்களை மேற்கொள்கிறது. வாழ்க்கையை எளிதாக்கும் வழிகளை மக்களுக்கு ஏற்படுத்தித் தருவதில் தனியார் துறையினரும் உதவும் வகையில், அவர்களுக்கு எளிதான வர்த்தகம் மேற்கொள்ளும் சூழலை உருவாக்க முயல்கிறோம். நண்பர்களே, ‘தற்சார்பு இந்தியாவின்' மிகப்பெரிய அடையாளமாக இந்தியாவின் விண்வெளி இயக்கம் செயல்படுகிறது. இந்திய தனியார் துறையினரிடமிருந்து இந்த இயக்கத்திற்கு ஆதரவு கிடைக்கும்போது இதன் ஆற்றல் எவ்வாறு இருக்கும் என்பதை நீங்கள் சிந்தித்துப் பார்க்கலாம். 21-வது நூற்றாண்டில் நம் வாழ்க்கையில் விண்வெளித் தொழில்நுட்பத்தின் பங்கு நாளுக்கு நாள் அதிகரித்து வருகிறது. இந்த நூற்றாண்டின் மிகப்பெரிய புரட்சியின் அடித்தளமாக விண்வெளி தொழில்நுட்பம் மாற உள்ளது. சாலைகள், பாலங்கள், பள்ளிகள், மருத்துவமனைகளின் கட்டமைப்பு, நிலத்தடி நீர் அளவை கண்காணித்தல், உள்கட்டமைப்பு திட்டங்கள் முதலியவை செயற்கைக்கோள்களின் உதவியுடன் மேற்கொள்ளப்படுகின்றன. விண்வெளி தொழில்நுட்பத்தை சாமானியர்களும் அணுகக் கூடியதாக எப்படி மாற்றுவது, விண்வெளி தொழில்நுட்பம் எவ்வாறு வாழ்க்கையை மேம்படுத்துவதற்கான ஒரு ஊடகமாக மாறுவது மற்றும் இந்த தொழில்நுட்பத்தை நாம் எவ்வாறு வளர்ச்சி மற்றும் திறனுக்காகப் பயன்படுத்தலாம் என்பதை இன்-ஸ்பேஸ் மற்றும் தனியார் துறையினர் உறுதி செய்ய வேண்டும். தனியார் துறையில் பெரும் வெற்றி ஆளுமையாக இருக்கும் திரு கோயங்கா தலைமையில், இன்-ஸ்பேஸ், நமது கனவுகளை நனவாக்கும் என்று நான் நம்புகிறேன். இந்த எதிர்பார்ப்புகளுடன் உங்கள் அனைவருக்கும் எனது வாழ்த்துகள் மற்றும் நன்றி. பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
உஸ்தாத் அம்ஜத் அலி கான் பிரதமருடன் சந்திப்பு

சரோட் வாத்தியக் கருவி இசைக் கலைஞர் உஸ்தாத் அம்ஜத் அலி கான் பிரதமர் திரு. நரேந்திர மோடியை புது தில்லியில் இன்று சந்தித்தார். பழம்பெரும் இசையமைப்பாளரும், சரோட் வாத்தியக் கருவி இசைக்கும் கலைஞருமான உஸ்தாத் அம்ஜத் அலிகான் “ மாஸ்டர் ஆன் மாஸ்டர்ஸ்” என்ற தலைப்பில் 20 மாபெரும் இந்திய இசைக்கலைஞர்களின் வாழ்க்கை வரலாறு குறித்து தான் எழுதிய நூலை பிரதமரிடம் வழங்கினார்.
மத்திய ரிசர்வ் போலீஸ் படையின் ‘ஏ” குரூப் அதிகாரிகளின் பணிநிலைப் பிரிவு திறனாய்வுக்கு அமைச்சரவை ஒப்புதல் அளித்துள்ளது.

பிரதமர் நரேந்திர மோடி தலைமையில் கூடிய மத்திய அமைச்சரவை, மத்திய ரிசர்வ் போலீஸ் படையின் (CRPF) ‘ஏ’ குரூப் அதிகாரிகளின் பணிநிலைப் பிரிவு பரிசீலனைக்கு ஒப்புதல் அளித்துள்ளது. துணை கமாண்டண்ட் முதல் சிறப்பு டி.ஜி அந்தஸ்த்து வரை பல தரவரிசைகளில் புதிதாக 90 பணியிடங்களை உருவாக்கி இதை செயல்படுத்த இருக்கிறார்கள். CRPF-யில் இந்த புதிய பணியிடங்களை உருவாக்குவதன் மூலம் செயல்பாட்டுத் திறனும், நிர்வாகத்திறனும் பன்மடங்கு மேம்படும். பணிநிலை பரிசீலனையின் கீழ் தற்போது இருக்கும் க்ரூப் ‘A’ பணியிடங்கள் கீழுள்ள முறையில் 4210ல் இருந்து 4300 ஆக உயர்த்தப்பட இருக்கிறது: 1. 1 சிறப்பு டிஜி பணியிடம் அதிகப்படுத்தப்பட்டுள்ளது (எச்.ஏ.ஜி+ நிலை) 2. 11 இன்ஸ்பெக்டர் ஜெனரல் பணியிடங்கள் அதிகப்படுத்தப்பட்டுள்ளன. (எஸ்.ஏ.ஜி நிலை) 3. 277 டி.ஐ.ஜி/கமாண்டண்ட்/2-ஐ/சி பணியிடங்கள் அதிகப்படுத்தப்பட்டுள்ளன. (ஜே.ஏ.ஜி நிலை) 4. 199 துணை கமாண்டண்ட் (எஸ்.டி.எஸ் நிலை) பணியிடங்கள் குறைக்கப்பட்டுள்ளன. பின்னணி: மத்திய ரிசர்வ் போலீஸ் படை (CRPF) ஆயுதம் ஏந்திய மத்திய போலீஸ் படைகளில் ஒன்று. 1939ல் இப்படை உருவாக்கப்பட்டது. 1983ஆம் ஆண்டில் முதல் பணிநிலை பரிசீலனை மேற்கொள்ளப்பட்டது. பின்னர் இரண்டாவதும், கடைசியுமான பணிநிலை பரிசீலனை 1991ல் மேற்கொள்ளப்பட்டது. 1991க்கு பின் முறைப்படியான பரிசீலனை எதுவும் நடக்கவில்லை என்றாலும் பெரிய விரிவாக்கமும், சீரமைப்பும் 2004 மற்றும் 2009ல் நடந்துள்ளது. ஆனால் இந்த விரிவாக்கத்தின் போது படைகள் அதிகப்படுத்தப்பட்டனவே தவிர போதிய அளவில் கண்காணிப்பு பதவிகளும், உதவிப்பதவிகளும் உருவாக்கபடவில்லை.
ஜாலியன்வாலா பாக் தேசிய நினைவிடச் சட்டம், 1951-ல் திருத்தத்திற்கு மத்திய அமைச்சரவை ஒப்புதல்

ஜாலியன்வாலா பாக் தேசிய நினைவிடச் சட்டம், 1951-ல் திருத்தம் செய்ய பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த முடிவின் சாராம்சம்: “மக்களவையின் அங்கீகரிக்கப்பட்ட எதிர்க்கட்சித் தலைவர் அல்லது இத்தகைய எதிர்க்கட்சித் தலைவர் யாரும் இல்லையெனில் அவையில் அதிக எண்ணிக்கையில் உறுப்பினர்களைக் கொண்ட கட்சியின் தலைவரை அறங்காவலராகப் பிரதிநிதித்துவம் செய்ய ஜாலியன்வாலா பாக் நினைவிடச் சட்டம் 1951-ல் பொருத்தமான திருத்தத்தை செய்வது இந்த முடிவின் நோக்கமாகும். பலன்கள்: தற்போது நடைமுறையில் உள்ள சட்டத்தின் படி, ஒற்றை தேசிய அரசியல் கட்சியின் பிரதிநிதியை நியமிக்கும் வசதி உள்ளது. குறிப்பிட்ட உறுப்பினரை அந்தக் கட்சி நீக்குவதன் மூலம் அறக்கட்டளை அரசியல் சாரா அமைப்பாக மாற்றிவிடும். தற்போது கொண்டுவரப்பட்டுள்ள திருத்தத்தின் படி, எதிர்கட்சியின் பிரதிநிதித்துவம் உறுதிசெய்யப்பட்டுள்ளது. மேலும், இந்தத் திருத்தம் அறக்கட்டளையின் செயல்பாட்டில் ஈடுபடாதது அல்லது வேறு காரணங்களுக்காக ஒரு அறங்காவலரை நீக்கவோ, மாற்றவோ அரசுக்கு அதிகாரம் அளிக்கும்.
விமானப் படை தினம்: விமானப் படை வீரர்கள் மற்றும் அவர்களின் குடும்பத்தினருக்கு பிரதமர் வாழ்த்து

விமானப் படை தினத்தை முன்னிட்டு பிரதமர் திரு. நரேந்திர மோடி விமானப் படை வீரர்கள் மற்றும் அவர்களின் குடும்பத்தினருக்கு வாழ்த்து தெரிவித்துள்ளார். “விமானப் படை தினத்தை முன்னிட்டு நமது வீரமான விமானப் படை வீரர்கள் மற்றும் அவர்களின் குடும்பத்தினருக்கு நமது தேசம் நன்றியுடன் தலைவணங்குகிறது. விமானப்படை வீரர்கள் நமது வான்வெளியைக் காத்து, பேரிடர் நேரங்களில் மனித குலத்திற்கு முன்னின்று சேவை செய்கின்றனர். இந்திய விமானப் படையை நினைத்து பெருமை கொள்கிறேன்” என்று பிரதமர் தனது வாழ்த்து செய்தியில் தெரிவித்துள்ளார்.
ஆந்திரப் பிரதேச மாநிலம் கிழக்கு கோதாவரி மாவட்டத்தில் படகு கவிழ்ந்து விபத்துகுள்ளானதில் ஏற்பட்ட உயிர் இழப்பிற்கு பிரதமர் இரங்கல்

ஆந்திரப் பிரதேச மாநிலம் கிழக்கு கோதாவரி மாவட்டத்தில் படகு கவிழ்ந்து விபத்துகுள்ளானதில் ஏற்பட்ட உயிர் இழப்பிற்கு பிரதமர் திரு. நரேந்திர மோடி இரங்கல் தெரிவித்துள்ளார். “ஆந்திரப் பிரதேச மாநிலம் கிழக்கு கோதாவரி மாவட்டத்தில் படகு கவிழ்ந்து விபத்துகுள்ளான செய்தி வருத்தத்தை அளிக்கிறது. இறந்தவர்கள் குடும்பத்தினருக்கு எனது ஆழ்ந்த அனுதாபங்கள். காணாமல் போனவர்கள் பாதுகாப்பாக இருக்க நான் பிரார்த்தனை செய்கிறேன்”, என்று பிரதமர் கூறியுள்ளார்.
உத்தராகண்டின் ஸ்ரீ கேதார்நாத் ஆலயத்தில் தரிசனமும் பூஜையும் செய்தார் பிரதமர்

கருவறையில் ருத்ராபிஷேகம் செய்தார். ஆதிகுரு சங்கராச்சாரியா சமாதி ஸ்தலுக்கு சென்றிருந்தார் மந்தாகினி அஷ்டபத், சரஸ்வதி அஷ்டபத் ஆகியவற்றின் பணிகள் முன்னேற்றத்தை ஆய்வு செய்தார் கேதார்நாத் ஆலய திட்டத்தின் தொழிலாளர்களுடன் கலந்துரையாடினார். இன்று கேதார்நாத் சென்றிருந்த பிரதமர் திரு நரேந்திர மோடி ஸ்ரீகேதார்நாத் ஆலயத்தில் தரிசனமும், பூஜையும் செய்தார். பாரம்பரிய பஹாடி உடை அணிந்திருந்த பிரதமர், கருவறையில் ருத்ராபிஷேகம் செய்ததுடன் நந்தி சிலை முன்னால் வழிபாடு செய்தார். ஆதி குரு சங்கராச்சாரியா சமாதி ஸ்தலுக்கும் சென்றிருந்த பிரதமர், மந்தாகினி அஷ்டபத், சரஸ்வதி அஷ்டபத் ஆகியவற்றின் பணிகள் முன்னேற்றத்தை ஆய்வு செய்தார். கேதார்நாத் ஆலய திட்டத்தின் தொழிலாளர்களுடன் கலந்துரையாடினார். உத்ராகண்ட் முதலமைச்சர் திரு புஷ்கர் சிங் தாமி, உத்ராகண்ட் ஆளுநர் ஓய்வுபெற்ற ஜென்ரல் குர்மித் சிங் ஆகியோர் பிரதமருடன் சென்றிருந்தனர். கேதார்நாத் என்பது மிக முக்கியமான இந்து ஆலயங்களில் ஒன்றாகும். வழிபாட்டுக்கு உரிய சீக்கிய யாத்திரைத் தலங்களில் ஒன்றாக அறியப்படும் ஹேம்குந்த் சாஹிபும் இந்தப் பகுதியில் உள்ளது. சமய முக்கியத்துவம் வாய்ந்த இடங்களில் அடிப்படை கட்டமைப்பை மேம்படுத்தி எளிதாக செல்வதற்கு வழி ஏற்படுத்தும் பிரதமரின் உறுதிப்பாட்டை இங்கு மேற்கொள்ளப்படும் போக்குவரத்து தொடர்பு திட்டங்கள் காண்பிக்கின்றன.
காசியில் தமிழ் நடிகர் விஷாலின் அற்புதமான அனுபவத்தை பிரதமர் பாராட்டினார்

காசியை தமிழ் நடிகர் விஷால் பாராட்டியது குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார். நடிகரின் ட்வீட்டுக்கு பதிலளிக்கும் வகையில், பிரதமர் ட்வீட் செய்துள்ளார்; "காசியில் உங்களுக்கு ஒரு அற்புதமான அனுபவம் கிடைத்ததில் மகிழ்ச்சி."
உக்ரைன் அதிபர் மேன்மைமிகு வொலாடிமிர் ஜெலென்ஸ்கி உடன் பிரதமர் உரையாடல் பேச்சு

உக்ரைன் அதிபர் மேன்மைமிகு வொலோடிமிர் ஜெலென்ஸ்கி உடன் பிரதமர் திரு நரேந்திர மோடி இன்று பேசினார். உக்ரேனில் தற்போது நிலவி வரும் போர் சூழல் குறித்து பிரதமரிடம் அதிபர் ஜெலென்ஸ்கி விளக்கமாக எடுத்துரைத்தார். நடைபெற்றுவரும் போரின் காரணமாக ஏற்பட்டுள்ள உயிர் மற்றும் சொத்துகளின் சேதம் குறித்து பிரதமர் தமது ஆழ்ந்த வேதனையைத் தெரிவித்தார். உடனடியாக வன்முறையை நிறுத்தி பேச்சுவார்த்தைக்கு திரும்புமாறு தாம் விடுத்த கோரிக்கையை மீண்டும் வலியுறுத்திய பிரதமர், அமைதி முயற்சிகளுக்கு தன்னால் முடிந்த அளவுக்குப் பங்களிக்க இந்தியா தயாராக இருப்பதாகக் கூறினார். உக்ரைனில் உள்ள மாணவர்கள் உள்ளிட்ட இந்தியர்களின் பாதுகாப்புக் குறித்து பிரதமர் தமது ஆழ்ந்த அக்கறையை வெளிப்படுத்தினார். இந்தியர்களை அங்கிருந்து விரைவாகவும் பாதுகாப்பாகவும் வெளியேற்றுவதற்கு உக்ரேனிய அதிகாரிகளின் உதவியை அவர் கோரினார்.
மகளிர் தொழில்முனைவோர் அமைப்பைச் சேர்ந்தவர்கள் பிரதமருடன் சந்திப்பு

மகளிர் தொழில்முனைவோர் கூட்டமைப்பான யங் ஃபிக்கி லேடீஸ் ஆர்கனைசேஷனைச் சேர்ந்த 25 உறுப்பினர்கள் கொண்ட குழுவினர் பிரதமர் திரு. நரேந்திர மோடியை இன்று புது தில்லியில் சந்தித்தனர். மகளிர் தொழில் முனைவு, பெண்களுக்கு அதிகாரமளித்தல் உள்ளிட்ட தலைப்புகளில் மகளிர் குழுவினர் பிரதமருடன் கலந்துரையாடினர். குழுவினர் எழுப்பிய பல்வேறு கேள்விகளுக்கு பிரதமர் விரிவாக பதிலளித்தார். ஸ்வச் பாரத் இயக்கம், ”கழிவிலிருந்து செல்வம்” என்ற தொழில்முனைவுக்கு சிறந்த வாய்ப்பு அளிப்பதோடு பொதுசுகாதரத்திற்கும் குறிப்பிடத்தக்க பலன்களை அளிக்கிறது என்று பிரதமர் தெரிவித்தார். நீர் சேமிப்பு பற்றிய கேள்விக்கு பதிலளித்த பிரதமர், நாம் அனைவரும் நீரை சிக்கனமாக பயன்படுத்துவதிலும், நுண்நீர் மற்றும் சொட்டு நீர் பாசனத்திலும் தனித்தனியே கவனம் செலுத்த வேண்டும் என்று கேட்டுக் கொண்டார். குடும்ப விழுமியங்கள், பன்முகத்தன்மையை ஏற்றுக் கொள்வது, சுற்றுச்சூழல் விழிப்புணர்வு ஆகிய மூன்றும் தான் நாம் போற்றிக் காக்கவேண்டிய இந்தியாவின் மிகச் சிறந்த பாரம்பரியங்கள் என்றும் பிரதமர் கூறினார். கல்வி, திறன் மேம்பாடு, கலை, கலாச்சாரம், பெண்கள் பாதுகாப்பு உள்ளிட்ட தலைப்புகளிலும் கலந்துரையாடினர்.
ராஜஸ்தான் மாநிலம் ஜோத்பூர் விபத்தில் ஏற்பட்ட உயிரிழப்புகளுக்கு பிரதமர் இரங்கல்

ஜோத்பூரில் நிகழ்ந்த சாலை விபத்தில் உயிரிழந்தவர்கள் குறித்து பிரதமர் திரு நரேந்திர மோடி தமது வேதனையைத் தெரிவித்துள்ளார். “ராஜஸ்தான் மாநிலம் ஜோத்பூரில் நிகழ்ந்த பயங்கர சாலை விபத்து குறித்து அறிந்து நான் மிகவும் கவலையுற்றேன்” என்று அவர் வெளியிட்டுள்ள ட்விட்டர் பதிவில் தெரிவித்துள்ளார். விபத்தில் உயிரிழந்தவர்களின் குடும்பத்தினருக்கு அவர் தமது ஆழ்ந்த இரங்கலைத் தெரிவித்துக் கொண்டார். விபத்தில் காயமடைந்தவர்கள் விரைந்து குணமடைய வேண்டும் என்றும் அவர் தெரிவித்துள்ளார். —-
உள்ளூர் விளையாட்டுப் பொருள்களுக்கு ஊக்கமளிக்கும் நேரமிது என்று மனதின் குரலில் பிரதமர் கூறினார்

புதிய விளையாட்டுப் பொருள்களை குழந்தைகளுக்கு எவ்வாறு கிடைக்கச் செய்வது மற்றும் பொம்மை தயாரிப்பின் பெரிய மையமாக இந்தியாவை எப்படி மாற்றுவது என்பது குறித்து காந்தி நகரில் உள்ள குழந்தைகள் பல்கலைக்கழகம், பெண்கள் மற்றும் குழந்தைகள் நலச் அமைச்சகம், கல்வி அமைச்சகம், சிறு, குறு, நடுத்தரத் தொழில்கள் அமைச்சகம் ஆகியவற்றோடு நடந்த தனது உரையாடல்களைக் குறித்து மனதின் குரலின் புதிய உரையில் பிரதமர் திரு நரேந்திர மோடி பேசினார். விளையாட்டுப் பொருள்கள் செயல்பாட்டை அதிகரிக்கும் அதே வேளையில் நமது ஆசைகளுக்கும் சிறகு கட்டி விடுகின்றன என்று அவர் குறிப்பிட்டார். விளையாட்டுப் பொருள்கள் மனதுக்கு மட்டும் மகிழ்ச்சியை அளிப்பதில்லை, மாறாக அவை மனதை செம்மைப்படுத்துவதிலும், நோக்கத்தை ஆழப்படுத்துவதிலும் துணை புரிகின்றன என்று அவர் கூறினார். விளையாட்டுப் பொருள்கள் தொடர்பாக குருதேவ் ரவீந்திரநாத் தாகூர் கூறியிருப்பதைப் பற்றி பிரதமர் நினைவு கூர்ந்தார். எந்த விளையாட்டுப் பொருள் முழுமையடையாமல் இருக்கிறதோ, தங்கள் விளையாட்டுகளின் போது குழந்தைகளால் இணைந்து எந்த விளையாட்டு பொருள் நிறைவு செய்யப் படுகிறதோ அதுவே சிறந்தது என்று குருதேவ் கூறியிருக்கிறார் என்று அவர் கூறினார். விளையாட்டுப் பொருள்கள் சிறார்களின் குழந்தைத்தனத்தை வெளிக் கொண்டு வர வேண்டும், அவர்களின் படைப்புத் திறனை மலரச் செய்ய வேண்டும் என்று குருதேவ் கூறினார் என்று அவர் குறிப்பிட்டார். குழந்தைகளின் வாழ்க்கையில் பலவகையான கட்டங்களில் விளையாட்டுப் பொருள்கள் ஏற்படுத்தும் தாக்கம் மீது தேசிய கல்விக் கொள்கையில் அதிக கவனம் செலுத்தப்பட்டு இருக்கிறது என்று பிரதமர் கூறினார். சிறப்பான விளையாட்டுப் பொருள்களை வடிவமைப்பதில் திறன் படைத்த, திறமைசாலிக் கைவினைஞர்கள் உண்டு என்றும் கர்நாடகத்தின் ராமநகரத்தில் உள்ள சன்னபட்னா ஆந்திரப் பிரதேசத்தின் கிருஷ்ணாவில் இருக்கும் கொண்டப்பள்ளி, தமிழ்நாட்டின் தஞ்சாவூர், அசாமின் துப்ரி, உத்திரப்பிரதேசத்தின் வாராணசி போன்ற இந்தியாவின் சில இடங்கள் விளையாட்டுப் பொருள்களின் மையங்கள் என்ற வகையில் மேம்பாடு அடைந்து வருகின்றன என்றும் அவர் குறிப்பிட்டார். உலக அளவிலான விளையாட்டுப் பொருள் தயாரிப்புத் தொழில், ஏழு இலட்சம் கோடி ரூபாய்களுக்கும் அதிகமான பெறுமானமுடையது என்றும் ஆனால் இத்தனை பெரிய வியாபாரத்தில் இந்தியாவின் பங்கு மிகவும் குறைவானது என்றும் அவர் மேலும் கூறினார். மிகவும் தரமான ஏட்டி கொப்பாக்கா பொம்மைகளைச் செய்து உள்ளூர் பொம்மைகளின் இழந்த பெருமையை மீட்டெடுத்த விசாகப்பட்டினத்தைச் சேர்ந்த சி.வி. ராஜுவின் செயலைப் பிரதமர் பாராட்டினார். உள்ளூர்ப் பொருள்களுக்காகக் குரல் கொடுக்கும் நேரம் இது என்று குறிப்பிட்ட பிரதமர், இணைந்து பொம்மைகளைத் தயாரிக்குமாறு தொழில்முனைவோரைக் கேட்டுக் கொண்டார். கணினி விளையாட்டுகள் பிரபலமாக இருப்பதைப் பற்றி பேசிய பிரதமர், நமது வரலாறு சார்ந்த சிந்தனைகள் மற்றும் கருத்துகள் பற்றிய விளையாட்டுகளை உருவாக்குமாறு ஆலோசனை தெரிவித்தார்.
ஜென்மாஷ்டமி வாழ்த்துக்கள் தெரிவித்தமைக்கு பாடகி லதா மங்கேஷ்கருக்கு பிரதமர் நன்றி தெரிவித்துள்ளார்

ஜென்மாஷ்டமி வாழ்த்துக்கள் தெரிவித்துள்ள பாடகி லதா மங்கேஷ்கருக்கு பிரதமர் திரு. நரேந்திர மோடி தமது நன்றிகளைத் தெரிவித்துகொண்டுள்ளார். பழம்பெரும் பாடகியான லதா பிரதமருக்கு வாழ்த்து தெரிவித்ததுடன் தனது குஜராத்தி மொழி பஜன் ஒன்றையும் தனது ட்விட்டர் செய்தியில் இணைத்திருந்தார். தமது பதில் ட்வீட்டில் பிரதமர்: தங்களது வாழ்த்துக்களுக்கு மிகுந்த நன்றிகள் சகோதரி @mangeshkarlata அவர்களே. உங்களுக்கும் மிக்க உவகையான ஜென்மாஷ்டமி வாழ்த்துக்கள். உங்கள் இசைக்கோர்ப்பில் நீங்கள் அனுப்பிய பஜன் மனதை மயக்கும் வண்ணம் அமைந்துள்ளது.
பாய் தரு சிங் ஜி பிறந்த தினத்தில், அவரை நினைவுகூர்ந்தார் பிரதமர்

பாய் தரு சிங் ஜி பிறந்த தினத்தில், அவருக்கு பிரதமர் திரு நரேந்திர மோடி மரியாதை செலுத்தினார். இது குறித்து சுட்டுரையில் பிரதமர் கூறியிருப்பதாவது: ‘‘பாய் தரு சிங் ஜி பிறந்த நாளில் அவரை நினைவுகூர்கிறேன். அவரது தைரியத்தை வரும் தலைமுறையினரும், ஒரு போதும் மறக்கமாட்டர்கள். உண்மை மற்றும் நீதிக்கு, அவரின் அசைக்க முடியாத உறுதி மிகவும் ஊக்குவிக்கிறது.’’
ஜெர்மனி முன்னாள் அதிபர், திரு. ஹெல்மத் கோஹ்ல் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்.

“ஜெர்மனி முன்னாள் அதிபரும், சிறந்த ராஜதந்திரியுமான திரு. ஹெல்மத் கோஹ்ல் மறைவு குறித்து எங்களது ஆழ்ந்த இரங்கல்கள். ஜெர்மனியை ஒருங்கிணைப்பதற்கு காரணமாக திகழ்ந்தவர். ஐரோப்பிய நாடுகளின் ஒருங்கிணைப்பை தீவிரமாக நம்பியவர். திரு. ஹெல்மத் கோஹ்ல் இந்தியாவிற்கு 1986 மற்றும் 1993ல் வருகை புரிந்துள்ளார். இந்தியா ஜெர்மனி இடையேயான உறவுகளை பலப்படுத்துவதற்கு அவர் ஆற்றிய பங்கினை நாங்கள் மதிக்கிறோம்.” என்று பிரதமர் தனது இரங்கல் செய்தியில் குறிப்பிட்டுள்ளார்.
மத்திய அரசு பணியாளர் தேர்வாணையம் நடத்திய குடிமைப் பணிகள் தேர்வில் வெற்றி பெற்றவர்களுக்கு பிரதமர் வாழ்த்து

மத்திய அரசு பணியாளர் தேர்வாணையம் நடத்திய குடிமைப் பணிகள் தேர்வில் வெற்றி பெற்றவர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். அவர் வெளியிட்டுள்ள தொடர் சுட்டுரைச் செய்தியில் கூறியிருப்பதாவது: “மத்திய அரசு பணியாளர் தேர்வாணையம் நடத்திய குடிமைப் பணிகள் தேர்வில் வெற்றி பெற்றவர்களுக்கு வாழ்த்துகள். பொது சேவையில் உற்சாகமான மற்றும் திருப்திகரமான பணி காத்திருக்கிறது. தேர்வில் வெற்றி பெற்றிருப்பவர்கள், நம் நாட்டின் பயணத்தில் முக்கிய காலகட்டத்தின் போது குறிப்பிடத்தக்க நிர்வாக பணியை மேற்கொள்வார்கள். நீங்கள் மிகவும் திறமை வாய்ந்தவர்கள் என்பதை மத்திய அரசு பணியாளர் தேர்வாணையத்தின் குடிமைப் பணிகள் தேர்வில் தேர்ச்சி அடையாதவர்களுக்குத் தெரிவித்துக் கொள்ள விரும்புகிறேன். மேலும் பல வாய்ப்புகள் காத்திருக்கின்றன. அதேவேளையில், ஆய்வு செய்வதற்கான பன்முகத்தன்மை வாய்ந்த வாய்ப்புகள் இந்தியாவில் நிரம்பியிருக்கின்றன. நீங்கள் எடுக்கும் எந்த முடிவிற்கும் நல்வாழ்த்துகள்.”
விவசாயம் மற்றும் விவசாயம் சார்ந்த துறைகள் தொடர்பாக பல்வேறு நாடுகளுடன் புரிந்துணர்வு ஒப்பந்தங்கள்

பிரதமர் திரு நரேந்திர மோடி தலைமையில் கூடிய மத்திய அமைச்சரவை, விவசாயம் மற்றும் விவசாயம் சார்ந்த துறைகள் தொடர்பாக, அத்துறைகளில் ஒத்துழைப்புக்காக பல்வேறு நாடுகளுடன் கையெழுத்திடப்பட்ட புரிந்துணர்வு ஒப்பந்தத்துக்கு ஏற்பளித்தது. பல்வேறு நாடுகளைச் சேர்ந்த விவசாயத் துறை விஞ்ஞானிகள் இந்தியாவுக்கு வருகை தந்து, இத்துறையில் தங்கள் அனுபவங்களையும் அறிவினையும் பகிர்ந்து கொண்டு, விவசாய உற்பத்தியை மேம்படுத்தவும், புதிய தொழில்நுட்பத்தை அறிமுகப்படுத்தவும், இந்த ஒப்பந்தம் உதவும். தேவைக்கு ஏற்ப, நிபுணத்துவமும், தொழில்நுட்பமும் நாடு முழுவதும் பயன்படுத்தப்படும். இத்துறை ஒதுக்கீடு செய்யும் நிதியின் அடிப்படையில், இதற்கான செலவுகள் மேற்கொள்ளப்படும். பின்னணி 1961 அரசு நடைமுறை விதிகளின்படி, இதர நாடுகளுடன் செய்யப்படும் ஒப்பந்தங்கள், போன்ற முக்கிய விஷயங்கள் மத்திய அமைச்சரவையின் கவனத்துக்கு கொண்டு வரப்படும். முன்னதாக, விதி 12ன் கீழ், சில நேர்வுகளில் முன்னதாக ஒப்புதல் பெறப்பட்டாலும், சில ஒப்பந்தங்களுக்கு அமைச்சரவையின் பின்னேற்பு பெற முடியவில்லை. இதனால், நெதர்லாந்து, நேபாளம், சைப்ரஸ், இஸ்ரேல், வங்காளதேசம், கம்போடியா, தான்சானியா, சூரினாம், ஜாம்பியா, சிரியா, பூடான், சிலி மற்றும் மொரீஷியஸ் ஆகிய 13 நாடுகளோடு செய்து கொண்ட ஒப்பந்தத்துக்கு பின்னேற்பு வழங்கப்பட்டது.